Kry die huis in orde, of verloor 2019-verkiesing, waarsku SAKP | Maroela Media
"Die afwaartse trajek wat die ANC tydens die verkiesing gesien het en die klaarblyklike gebrek aan kapasiteit of om die onderliggende oorsake aan te spreek, is nou duideliker as ooit tevore," het hy tydens die Suid-Afrikaanse Kommuniste Party se provinsiale kongres in Nelspruit gesê.
Hy meen die ANC en ANC-geleide alliansie het nie 'n gebrek aan 'n analise oor wat die probleme is nie. Tydens die vyf dag lange nasionale alliansie wat in die middel van verlede jaar gehou is, is daar ooreengekom en gekommunikeer wat dié probleme is.
Dit sluit "'n toenemende maatskaplike afstand tussen leierskap en die massa kiesers in, asook 'n gebrek aan fokus van takaktiwiteite en die maatskaplike en ekonomiese werklikheid van gemeenskappe". Daar is ook 'n "growwe vertoon van welvaart en arrogansie" en dit hou verband met 'n "doelbewuste manipulasie en ondermyning van interne demokratiese prosesse deur die manipulasie van lidmaatskap deur hekwagters en geld wat aangewend word om individuele lede se ambisies te bevorder gebaseer op begunstiging en nepotisme".
Nxesi het gesê die beraad het besluit dat dié probleme ernstig aangespreek moet word sonder vrees of bevoordeling. "Diegene wat skuldig is aan faksies of geld aanvaar vir hierdie doeleindes moet blootgestel word. Die probleme lê in die implementering."
Hy het gesê die ANC se behoefte is dat daad by woord gevoeg moet word, veral in die alliansie wat die leidende komponent is.
"Daar is diegene van ons wat wil glo dat hulle werklik verbind is daartoe om die verantwoordelikheid te aanvaar vir die mislukkings wat tydens die nasionale demokratiese revolusie plaasgevind het. Maar in plaas daarvan om te erken dat die ANC as 'n regerende party aanspreeklik is vir die beleide wat deur die regering gedryf word, wil hulle in teenstelling hiermee die samelewing laat glo dat die probleem by 'n betrokke departement of individuele minister lê," het hy gesê.
Hy het benadruk die ANC benodig 'n spesiale nasionale konferensie, soortgelyk aan dié een in Morogoro in 1969, met 'n konsultatiewe doelwit. "Die konferensie moet doelbewus só gestruktureer word om te voorkom dat daar onder andere, verlammende verdelings, swak dissipline, veragtelike arrogansie, onverklaarbare ontkenning, of faksionele meerderheidsregerings sal voorkom deur afgevaardigdes wat met die hand uitgesoek is om agendas van dominante faksies of sakebelange te bevorder. Daar moet ook gewaak word teen die omkoop van stemme en gevolglik konferensies, onverdraagsaamheid en die manipulasie van kandidaatlyste. Ons moet uit hierdie konferensie stap met 'n algemene doelwit en seker maak dat ons regstellings maak en 'n eenheid vorm soos wat ons reeds sedert ons ontstaan in 1912 doen."
Nxesi meen die afgelope plaaslikeregeringsverkiesing moet as 'n "onderwyser" beskou word wat 'n beslissende les in dié verband gelewer het.
"Die geskiedenis maan ons om die wurggreep van faksies te breek wat besluit wie woon konferensies by en wie woon dit nie by nie en wie tydens 'n spesifieke konferensie moet stem."
Volgens Nxesi moet die spesiale konferensie ook gesteun word deur 'n beleidskonferensie wat gevolg word deur 'n nasionale verkiesingskonferensie.
"Ons staan by die kruispad. Ons sal óf die organisasie fundamenteel herstruktureer, nuwe leiers kies, met nuwe beleide uitstap, e-tol laat vaar, faksies tot 'n einde bring en korrupsie en tenders aanspreek; óf ons sal ons leierskaprol in 2019 tydens die algemene verkiesing verloor."
Met al die korrupsie wat nog ontbloot gaan word en met al Jacob se manewales is die kanse groot dat die ANC hulle posisie gaan verloor. Dit verseker.
Presies a carbon copy van die res van Afrika ….kry n juweel en wat bly oor …n vrot gemors !
Te veel konferensies, en te min aksie
Heel duidelik. SAKP is baie bekommerd. So dat hulle 'n ander party wil voorskryf oor interne probleme. Sonder die ANC weet hulle hul staan nie 'n kans nie. Spartel lekker, die gasheer is besig om te vrek.
Hulle is nog te sterk op landelike vlak. Hulle gaan Gauteng en Wes-Kaap verloor, dus 84% van die ekonomie. Maar in getalle gaan hulle die oorwig behou. 52-57%. Tussen nou en 2024 gaan daar grootskaals geplunder word aan die ekonomie en "aftreepakette" beding word. Swaar tye wag.